CELEX: 22017D1059
Language: ro
Date: 2015-10-30 00:00:00
Title: Decizia nr. 270/2015 a Comitetului mixt al SEE din 30 octombrie 2015 de modificare a anexei II (Reglementări tehnice, standarde, încercări și certificare) și a anexei XX (Mediu) la Acordul privind SEE [2017/1059]

22.6.2017   
               
               
                  RO
               
               
                  Jurnalul Oficial al Uniunii Europene
               
               
                  L 161/55
               
            DECIZIA NR. 270/2015 A COMITETULUI MIXT AL SEE
      din 30 octombrie 2015
      de modificare a anexei II (Reglementări tehnice, standarde, încercări și certificare) și a anexei XX (Mediu) la Acordul privind SEE [2017/1059]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Directiva 2009/30/CE a Parlamentului European și a Consiliului din 23 aprilie 2009 de modificare a Directivei 98/70/CE în ceea ce privește specificațiile pentru benzine și motorine, de introducere a unui mecanism de monitorizare și reducere a emisiilor de gaze cu efect de seră și de modificare a Directivei 1999/32/CE a Consiliului în ceea ce privește specificațiile pentru carburanții folosiți de navele de navigație interioară și de abrogare a Directivei 93/12/CEE (1) trebuie încorporată în Acordul privind SEE.
               
            
                  (2)
               
               
                  Directiva 2009/30/CE abrogă Directiva 93/12/CEE a Consiliului (2), care este încorporată în Acordul privind SEE și care, în consecință, trebuie abrogată în conformitate cu Acordul privind SEE.
               
            
                  (3)
               
               
                  Anexele II și XX la Acordul privind SEE ar trebui, prin urmare, să fie modificate în consecință,
               
            ADOPTĂ PREZENTA DECIZIE:
      Articolul 1
      În anexa II la Acordul privind SEE, capitolul XVII din se modifică după cum urmează:
      
                  1.
               
               
                  La punctul 6a (Directiva 98/70/CE a Parlamentului European și a Consiliului) se adaugă următoarea liniuță:
                  
                              „—
                           
                           
                              
                                 32009 L 0030: Directiva 2009/30/CE a Parlamentului European și a Consiliului din 23 aprilie 2009 (JO L 140, 5.6.2009, p. 88).”
                           
                        
            
                  2.
               
               
                  La punctul 6a (Directiva 98/70/CE a Parlamentului European și a Consiliului) se adaugă următorul text:
                  
                              „(c)
                           
                           
                              La articolul 2 alineatul (5), după cuvântul «Finlanda» se adaugă cuvântul «Islanda», iar după cuvântul «Lituania» se adaugă cuvântul «Norvegia».
                           
                        
                              (d)
                           
                           
                              La articolul 3 alineatul (4), după primul paragraf se adaugă următorul paragraf:
                              «Islanda poate permite introducerea pe piață, în cursul perioadei de vară, a petrolului care conține etanol sau metanol cu o valoare maximă a presiunii vaporilor de 70 kPa, cu condiția ca etanolul utilizat să fie un biocombustibil sau ca reducerea emisiilor de gaze cu efect de seră să îndeplinească criteriile specificate la articolul 7b alineatul (2).»
                           
                        
                              (e)
                           
                           
                              Articolele 7a-7e nu se aplică Principatului Liechtenstein.
                           
                        
                              (f)
                           
                           
                              Articolul 7b alineatul (6) nu se aplică statelor AELS.”
                           
                        
            
                  3.
               
               
                  Textul de la punctul 6 (Directiva 93/12/CEE a Consiliului) se elimină.
               
            Articolul 2
      În anexa XX, la punctul 21ad (Directiva 1999/32/CE a Consiliului), se adaugă următoarea liniuță:
      
                  „—
               
               
                  
                     32009 L 0030: Directiva 2009/30/CE a Parlamentului European și a Consiliului din 23 aprilie 2009 (JO L 140, 5.6.2009, p. 88).”
               
            Articolul 3
      Textele Directivei 2009/30/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 4
      Prezenta decizie intră în vigoare la 1 noiembrie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 5
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 30 octombrie 2015.
         
            
               Pentru Comitetul mixt al SEE
            
            
               Președintele
            
            Oda SLETNES
         
      
      
         (1)  JO L 140, 5.6.2009, p. 88.
      
         (2)  JO L 74, 27.3.1993, p. 81.
      
         (*1)  Nu au fost semnalate obligații constituționale.